kardosdrur/scandi-wiki huggingface dataset:
Islands (album)

Islands er et album med King Crimson, udgivet i 1971.

Det er det sidste studiealbum fra King Crimson inden gruppens progressive metaltrilogi bestående af Larks' Tongues in Aspic, Starless and Bible Black og Red, og det sidste, hvor man hører gruppens "traditionelle" progressive sound.

Albummet fik ikke specielt gode anmeldelser. Der er fire numre med tekst på albummet og tre af dem handler om kvinder – ét af dem på en ret kvindefjendsk måde: "Ladies of the Road", om groupier, selvom fans mener, at sangen måske er ment som en joke.

King Crimson
Album fra 1971
In the Wake of Poseidon

In the Wake of Poseidon (1970) er King Crimsons andet album. På det tidspunkt, hvor albummet blev udgivet, havde gruppen allerede oplevet sin første ændring i besætning, selvom de stadig havde meget af stilen fra det første album, In the Court of the Crimson King.

Som på det første album, skifter stemningen på dette album ofte fra det fredfyldte til det kaotiske. Albummet starter med et poetisk vokalnummer, "Piece – A Beginning", der gentages instrumentalt midt på albummet og så igen vokalt til slut. Det længste nummer er et kaotisk instrumentalt stykke med titlen "The Devil's Triangle", som grundlæggende er en udgave under andet navn af Gustav Holsts "Mars: Bringer of War" fra hans suite The Planets. King Crimson ønskede at kalde stykket "Mars", da gruppen havde spillet det på turné i 1969, men det måtte de ikke for komponistens arvinger. I 1971 blev et kort uddrag af "The Devil's Triangle" brugt i tv-serien Doctor Who fra BBC.

Album fra 1970
King Crimson
In the Court of the Crimson King

In the Court of the Crimson King er titlen på debutalbummet med den britiske gruppe King Crimson fra 1969.

Albummet fik stor indflydelse på udviklingen af psykedelisk, progressiv rock og heavy metal. Albummet kombinerer enestående spillestil, poetiske sangtekster og dysterhed. Gruppen er ofte blevet kaldt "intelligent heavy metal" (godt hjulpet af Robert Fripp selv, der har udtalt, at hans mål med at danne King Crimson var netop dét), og King Crimsons første album er udenfor genre og banebrydende på adskillige punkter.

Albummet starter med nummeret "21st Century Schizoid Man", som indeholder kraftigt forvrænget sang, en heftig mekanisk rytme og en gennemtrængende høj saxofon og guitar. Tempoet skifter derefter brat til et blidt, melodisk nummer med titlen "I Talk to the Wind". "Moonchild" er et æterisk, psykedelisk nummer som slutter med stille fri improvisation. Både "Epitaph" og slutnummeret, "In the Court of the Crimson King" indeholder forrygende mellotron-orkestreringer.

Albummet blev remastered og genudgivet i slutningen af 1990'erne. Der fulgte så endnu en remastering, efter at de originale masterbånd blev fundet hos Virgin Records. Denne remaster blev udgivet i 2004.

Sammen med sange af Yes blev King Crimson-sangen "Moonchild" brugt i filmen Buffalo 66 fra 1988.

Den britiske rockgruppe The Doves brugte et stykke melodi fra "Moonchild" på deres nummer "M62 Song".

Album fra 1969
King Crimson
Ian Wallace

Ian Russell Wallace (født 29. september 1946 i Bury, Storbritannien, død 22. februar 2007 i Los Angeles, USA) var trommeslager i King Crimson i årene 1971-1972.

Han var med på Islands fra 1971 og på live-albummet Earthbound fra 1972, såvel som på en række senere arkivudgivelser. Forud for King Crimson spillede han i The Warriors med Jon Anderson, som senere kom med i Yes. Efter King Crimson kom Wallace med i Alexis Korners Snape og blev senere en anerkendt studiemusiker. I 2003 kom han med i 21st Century Schizoid Band, hvor han erstattede Michael Giles.

Rækken af kunstnere, som Wallace har spillet med i studiet og koncerter, er imponerende lang og omfatter Bonnie Raitt, Ry Cooder, Peter Frampton, George Harrison, Joe Walsh, Bob Dylan, Johnny Halliday, Roy Orbison, Jackson Browne og The Travelling Wilburys.

I 2005 udgav han som medlem af The Crimson Jazz Trio et album med titlen King Crimson Songbook Vol. 1 med jazz-udgaver af King Crimson-kompositioner

Musikere fra Storbritannien
King Crimson
Ian McDonald

Ian McDonald (født 25. juni 1946 i London, England, død den 9. februar 2022) var en engelsk musiker. Har var medlem af og producer for den progressive rockgruppe King Crimson, dannet i 1969. McDonald var med i den første udgave af King Crimson sammen med Greg Lake, Michael Giles, Robert Fripp og Peter Sinfield. McDonald og Giles dannede desuden en gruppe, som udgav ét album, McDonald & Giles.

Før han kom med i gruppen, var McDonald fem år i den britiske hær som musiker. Hans musikalske talent strakte sig fra klassisk orkester til dansemusik og rock. Han var også medlem og grundlægger af Gibraltar og Foreigner, hvor han spillede guitar såvel som træblæsere og tangenter. Han har været studiemusiker og deltaget i indspilningen af Get It On (Bang a Gong) af T. Rex. Hans seneste soloindspilning er Drivers Eyes fra 1999.

I 1997 førte udgivelsen af Epitaph med sjældne live-optagelser af 1969-udgaven af King Crimson til fornyet interesse for tidligt King Crimson-materiale. Dette førte til dannelsen af 21st Century Schizoid Band i 2002, som gav adskillige koncerter og udgav live-album. Gruppen omfattede de tidligere King Crimson-medlemmer Michael Giles (trommer og slagtøj), Peter Giles (bas), Ian McDonald (saxofon, fløjte, tangenter), Mel Collins (alt- og tenorsaxofon) samt Jakko Jakszyk fra Level 42 (guitar og sang). Efter gruppens første turné blev Michael Giles erstattet af et andet tidligere King Crimson-medlem, trommeslageren Ian Wallace.

Musikere fra Storbritannien
King Crimson

Briter i 1900-tallet
Briter i 2000-tallet
Happy with What You Have to Be Happy With

Happy With What You Have to Be Happy With er en EP (extended play) med gruppen King Crimson, udgivet i 2002 og makker til det efterfølgende album The Power to Believe (2003).

Numre 
 "Bude" (Adrian Belew) – 0:26
 "Happy With What You Have to Be Happy With" (Belew, Robert Fripp, Trey Gunn, Pat Mastelotto) – 4:12
 "Mie Gakure" (Belew, Fripp) – 2:00
 "She Shudders" (Belew) – 0:35
 "Eyes Wide Open" (Belew, Fripp, Gunn, Mastelotto) – 4:08
 "Shoganai" (Belew) – 2:53
 "I Ran" (Belew) – 0:40
 "Potato Pie" (Belew, Fripp, Gunn, Mastelotto) – 5:03
 "Larks Tongues in Aspic (Part IV)" (Belew, Fripp, Gunn, Mastelotto) – 10:26
 Indeholder:
 "I Have a Dream"
 Indspillet live på Venue, Nashville, USA, [9?/10?] November 2001
 "Clouds" (Belew) – 4:10
 Indeholder:
 "Einstein's Relatives" (hidden track) (Belew, Fripp, Gunn, Mastelotto)

Medlemmer 
 Robert Fripp – guitar
 Adrian Belew – guitar, vokal
 Trey Gunn – Warr guitar, basguitar
 Pat Mastelotto – trommer

King Crimson
EP-plader
ProjeKct One

ProjeKct One er en fraktion af den engelske musikgruppe King Crimson. I perioden 1997-1999 "fraKctaliserede" gruppen sig i fire undergrupper, kaldet ProjeKcts. ProjeKct One kom i stand efter at trommeslageren Bill Bruford havde forestået et andet gruppemedlem, guitaristen Robert Fripp, at de skulle lave nogle improviserede forestilinger sammen. Fripp foreslog, at Trey Gunn (Warr-guitar), som også var med i King Crimson, kom med, og for at bevare balancen foreslog Bruford så, at et fjerde King Crimson-medlem, Tony Levin (bas, Chapman-stick) kom med. Kvartetten bestod således af to trediedele af King Crimson. Fripp udviklede derefter ideen med "fraKctaler", dvs. mange forskellige undergrupper af King Crimson, som skulle være med til at overvinde King Crimsons besværligheder med at lave nyt materiale. Som tingene udviklede sig, blev ProjeKct Two den første undergruppe til at indspille, selvom ProjeKct One var den første af de planlagte undergrupper. I øvrigt eksisterede ProjeKct One kun i fire aftener på The Jazz Café i London, Storbritannien. Bruford, der senere gav udtryk for sin utilfredshed med resultatet, forlod derefter King Crimson efter kunstneriske uoverensstemmelser med Fripp.

King Crimson
ProjeKct Six

ProjeKct Six er en af gruppen King Crimsons biprojekter og en del af den ProjeKct-række, som den mere "mainstream" King Crimson bruger som forsøgsværksted.

King Crimson

en:ProjeKct Six
ProjeKct Three

ProjeKct Three er en fraktion af den engelske musikgruppe King Crimson. I perioden 1997-1999 "fraKctaliserede" gruppen King Crimson sig i fire undergrupper, kaldet ProjeKcts. Den tredje "fraKctal", ProjeKct Three eller blot P3, bestod af Robert Fripp (guitar). Trey Gunn (Warr-guitar, tale) og Pat Mastelotto (trommer). ProjeKct Three var den sidste af de planlagte undergrupper, der optrådte live.

King Crimson
ProjeKct Two

ProjeKct Two er en fraktion af den engelske musikgruppe King Crimson. I perioden 1997-1999 "fraKctaliserede" gruppen King Crimson sig i fire undergrupper, kaldet ProjeKcts. ProjeKct Two bestod af Robert Fripp (guitar), Trey Gunn (Warr-guitar, tale) og Adrian Belew (V-trommer). Det var det andet planlagte ProjeKct, deraf navnet, men det første, som indspillede musik. 

Space Groove, der blev indspillet i løbet af tre dage i november 1997, er den dobbelt-CD med improvisationer optaget i studiet de første gange, gruppen var sammen. Gruppen turnerede i USA, Storbritannien, Japan og Canada i perioden februar-juli 1998, hvor de spillede nyt materiale og enkelte King Crimson-numre, bl.a. Dinosaur og VROOOM. The Deception of the Thrush blev senere en del af ProjeKct Three og King Crimsons repertoire.

King Crimson
Improvisationsmusik
ProjeKct X

ProjeKct X (udtales "Project Ten") var et af musikgruppen King Crimsons sideprojekter.

Da King Crimson indspillede albummet The ConstruKction of Light, indspillede de fire gruppemedlemmer også albummet Heaven and Earth under navnet ProjeKct X.

Dette var en fortsættelse af traditionen med ProjeKcts One, Two, Three og Four, der var de undergrupper, som King Crimson "fraKctaliserede" sig i fra 1997 til 1998. X står for romertal 10 og skal forstås som summen af de tidligere ProjeKcter: 1 + 2 + 3 + 4 = 10.

King Crimson
Giles, Giles and Fripp

Giles, Giles and Fripp var en musikgruppe i slutningen af 1960'erne, som bestod af brødrene Michael Giles på trommer og Peter Giles på bas samt Robert Fripp på guitar.

De udgav kun ét album, The Chearful Insanity of Giles, Giles and Fripp i 1968.

I 2002 udkom en ny indspilning, The Brondesbury Tapes, med forskellige optagelser fra 1968, og hvor gruppen er udvidet med Ian McDonald på saxofon og fløjte samt Judy Dyble som sanger.

Michael Giles, Fripp og McDonald dannede den første udgave af King Crimson sammen med bassisten og sangeren Greg Lake samt sangskriveren Peter Sinfield. Peter Giles var med på King Crimsons andet album, In the Wake of Poseidon i 1970 og kom senere med i 21st Century Schizoid Band. Judy Dyble kom fra Fairport Convention og fortsatte i Trader Horne

King Crimson
Tampere

Tampere (svensk: Tammerfors) er med sine  indbyggere den tredjestørste by i Finland, og den største indlandsby i Norden. Byen har et areal på 687,98 km².
 
Tammerfors er en bykommune i landskabet Birkaland i det vestlige Finland. Kommunen og landskabet hører under Vest og Indre Finlands regionsforvaltning.

Byen blev grundlagt af Gustav 3. af Sverige i 1779 ved fossen Tammerkoski mellem søerne Näsijärvi og Pyhäjärvi, hvor der blev etableret en dæmning. Udnyttelse af vandkraft gjorde det muligt at opbygge et industrisamfund her allerede i 1800-tallet, og netop vandkraften har i høj grad været en medvirkende årsag til, at Tampere også i moderne tid er en betydelig industriby. Byens mange væverier og maskinfabrikker har været med til at give byen tilnavnet "Finlands Manchester".

I dag er byen også et betydningsfuldt uddannelsesmæssigt center med to højskoler (et universitet og et politiakademi). Finlands eneste politiakademi findes i Tampere. Byens sportsklubber er blandt andet Tampereen Pyrintö (basketball) og Tampere United. I december 2021 blev en ny multiarena, Nokia Arena, åbnet for at tjene som mødested for IIHF Verdensmesterskabet 2022.

Blandt Tamperes seværdigheder findes ikke mindst Tampere Kunstmuseum med Mumidalen og den model af mumi-huset som Tove Jansson og hendes venner byggede, og en lang række skitser, manuskripter med mere, som danner grundlag for den meget store børne-TV succes Mumitroldene.

Referencer

Eksterne henvisninger 
 Tampere (officiel website – finsk og engelsk)
 Tammerfors Kunstmuseum og Mumi-troldenes museum

 
Etableret i 1779
Kommuner i Birkaland
Rasmus Sand Høyer

Rasmus Sand Høyer (født 25. september 1960) er en dansk tegner og illustrator. Rasmus Sand Høyer blev oprindeligt uddannet reklametegner, men efter godt tre år på Skolen for Brugskunst i København, skiftede han branche. Han blev ansat som bladtegner på Jyllands-Posten i 1985, og er stadig ansat der. Rasmus Sand Høyer er en af de 12 tegnere, der tegnede en tegning af profeten Muhammed, der blev bragt i Jyllands-Posten den 30. september 2005.Rasmus Sand Høyer er også maler og har udstillet på flere censurerede udstillinger, ligesom han jævnligt udstiller sammen med den kunstnergruppe, han er medlem af, Galiart. Derudover har han illustreret adskillige børnebøger, tegnet frimærker med revykunstnere, illustrerede Ymen’s julekalender fra 1993-2005 -  og er  portrætmaler- og tegner.

Kilder og henvisninger

Illustratorer fra Danmark
Tegnere fra Danmark
Muhammed-tegningerne
Personer i Kraks Blå Bog
Paul Matthijs

Paul Matthijs (født 5. oktober 1976 i Paterswolde) er en hollandsk fodboldspiller, som lige i øjeblikket spiller for FC Groningen. Han spiller centralt på midtbanen.
Matthijs begyndte sin karriere hos amatørerne fra VV Actief. Den 20. august 1997 debuterede Paul Matthijs for FC Groningen hjemme mod FC Volendam (FC Groningen vandt 3-0). I den 80. minut bliver den blot 20-årige Paul Matthijs skiftet ind. Efter 3 sæsoner hos FC Groningen skifter Matthijs til AZ Alkmaar. Det blev ikke en stor succes, og allerede i 2001 skifter han tilbage til FC Groningen. Ved FC Groningen nåede han i 2005/2006 sæsonen Europæisk fodbold.

Fodboldspillere fra Holland
Korona (solen)

Korona (efter det latinske corona, som betyder krone) er betegnelsen for det yderste lag af solens atmosfære. Koronaen er i reglen usynlig set fra jorden af, da solens stråler udsender et meget kraftigt lys. Først når der opstår solformørkelse, og solen bliver skjult af månen, kommer koronaen til syne og "omgiver" månen. Koronaen befinder sig langt fra solen. Den er meget længere ude, end jordens atmosfære når ud.

Se også 
 Koronahul

Eksterne links 

Solen
Plasmafysik
Uløste problemer indenfor astronomi
Rumplasma
Rasmus Lindgren

Rasmus Lindgren (født 29. november 1984 i Landskrona) er en svensk fodboldspiller, der spiller hos BK Häcken. Han blev i sæsonen 2005/2006 udlånt af AFC Ajax til FC Groningen. I hans ungdom kom han fra Sverige til for at spille for AFC Ajax. Lindgren spiller for det meste på midtbanen.

Han debuterede for Ajax d. 13. februar 2005 i kampen NAC-Ajax (1-2) og scorede sit første mål i professionel fodbold, for FC Groningen i kampen, RKC Waalwijk-FC Groningen (2-1). Lindgren har spillet for forskellige ungdomshold i Sverige. Den 1. marts 2006 skrev Rasmus Lindgren et 4-årigt kontrakt med FC Groningen.

Karriere 
Sæson, Klub, Kampe, Mål, Liga

2004/05 – AFC Ajax – 4 – 0 – Eredivisie

2005/06 – FC Groningen – 19 – 2 – Eredivisie

Total 23 2

Eksterne henvisninger 

Fodboldspillere fra Sverige
Fodboldspillere fra Landskrona BoIS
Personer fra Landskrona
Danny Holla

Danny Holla (født 31. december 1987 i Almere, Holland) er en hollandsk fodboldspiller, som spiller som midtbanespiller for Den Haag. Forud for hans debut for FC Groningens førstehold den 20. september 2006 i en pokalkamp mod TOP Oss, spillede han for holdets forskellige ungdomshold. Han spillede tidligere for FC Groningen og har været udlejet til både FC Zwolle og VVV-Venlo.

Fodboldspillere fra Holland
Fodboldspillere fra FC Groningen
Fodboldspillere fra FC Zwolle
Fodboldspillere fra ADO Den Haag
Fodboldspillere fra VVV-Venlo
Butte

En butte (efter fransk: "lille bakke") er en klippeformation med meget stejle sider og ofte en forholdsvis flad top. En butte er mindre end både et plateau og en mesa. De forekommer oftest i det vestlige USA. Der findes også nogle på Hawaiiøerne. Disse klippeformationer fremkommer ved erosion, når en hård klippe, ofte af vulkansk oprindelse, forekommer ved siden af blødere klippetyper. Efterhånden forsvinder de bløde klipper, og de hårde står tilbage.

Se også 
Plateau
Taffelbjerg
Monument Valley

Landskabsformer
Pythagoræiske tal

Pythagoræiske talsæt er hele positive talsæt der tilfredsstiller den pythagoræiske læresætning:

a² + b² = c²

Eksempler er (3, 4, 5) og (5, 12 13), der findes uendelig mange pythagoræiske talsæt. For alle talsættene gælder at de kan skrives som:

Hvor m, n og k er hele positive tal og m er større end n.

Se også 
 
 Fermats sidste sætning, som omhandler den generelle formel an + bn = cn.

Talteori
Jerstrup

Jerstrup er en gammel gård. Jerstrup nævnes første gang i 1328 og er nu en avlsgård under Gyldensteen. Gården ligger i Grindløse Sogn, Skam Herred, Nordfyns Kommune. Hovedbygningen er opført i 1719 og ombygget i 1944-1945 ved Hans Georg Skovgaard.

Jerstrup Avlsgård er på 210 hektar og parken er på 3,5 hektar

Ejere af Jerstrup 

 (1328-1353) Niels Eriksen Banner
 (1353-1534) Ukendt Ejere
 (1534-1544) Jørgen Henningen Qvitzow
 (1544) Hilleborg Jørgensdatter Qvitzow gift Emmiksen
 (1544-1561) Mourids Emmiksen
 (1561-1576) Anders Mouridsen Emmiksen
 (1576) Tale Mouridsdtatter Emmiksen gift Brockenhuus
 (1576-1598) Eiler Brockenhuus
 (1598) Maren Eilersdatter Brockenhuus gift von Aschersleben
 (1598-1625) Jørgen von Aschersleben
 (1625-1630) Jørgen von Ascherslebens dødsbo
 (1630-1641) Mourids Eilersen von Aschersleben
 (1641-1647) Ellen Gjøe gift von Aschersleben
 (1647-1655) Ida Mortensdatter Skinkel
 (1655-1658) Mette Krabbe
 (1658-1675) Dorthe Daa gift Krabbe
 (1675-1678) Niels Gregersen Krabbe / Claus Gregersen Krabbe
 (1678-1681) Claus Gregersen Krabbe
 (1681-1682) Marie Sophie Bielke gift Krabbe
 (1682-1694) Helmuth Otto von Winterfeldt
 (1694) Hedevig Sophie Helmuthsdatter von Winterfeldt gift von Warnstedt
 (1694-1719) Hans Joachim von Warnstedt
 (1719-1737) Frederik Jensen Lassen
 (1737-1739) Anne Margrethe Lassen
 (1739) Seneca Hagedorn
 (1739-1757) Knud Fogh
 (1757) Markus Fogh
 (1757-1758) Laurids Switzer
 (1758-1760) Eva Margrethe Grüner
 (1760-1779) Hans Lindholm
 (1779-1788) Laurids Lindegaard
 (1788-1804) Jacob Østrup
 (1804-1827) Constance Frederikke Henriette Johansdatter lensgrevinde von Knuth-Gyldensteen gift (1) Bernstorff (2) Stolberg (3) Rantzau (4) de Wansonwitz
 (1827-1837) Andreas Erich Heinrich Erns lensgreven Bernstorff-Gyldensteen
 (1837-1898) Johan Hartvig Ernst lensgreve Bernstorff-Gyldensteen
 (1898-1934) Hugo Kuno Georg lensgreve Bernstorff-Gyldensteen
 (1934-1944) Erich Adolph Ernst lensgreve Bernstorff-Gyldensteen
 (1944-1984) Carl Johan Friedrich Franz Hugo Mogens lensgreve Bernstorff-Gyldensteen
 (1984-2000) Frants Erich lensgreve Bernstorff-Gyldensteen
 (2000-) Frants Erich lensgreve Bernstorff-Gyldensteen (avlsgården)
 (2000-2007) Mary Paul / Niels Jespersen (hovedbygningen)
 (2007-) Ingelise, Hermann & Francesca Schimko til Harritslevgård (hovedbygningen)

Herregårde i Nordfyns Kommune
Herregårde i Odense Amt
Fredede slotte og herregårde i Danmark
Pythagoræiske primtal

Pythagoræiske primtal er primtal af formen 4n + 1. De er præcis de primtal der kan være hypotenusens kvadrat i en retvinklet trekant med heltallige katetelængder.

De første er

5, 13, 17, 29, 37, 41, 53, 61, 73, 89, 97, 101, 109, 113...

Pythagoræiske primtal er de eneste primtal, der kan skrives som en sum af to forskellige kvadrattal, eksempel 53 = 7² + 2² og denne opskrivning er bortset fra rækkefølgen entydig.

Primtal
Elephunk

Elephunk fra 2003 er The Black Eyed Peas' andet album (i en serie af fire)

Elephunk var det første album som sangerinden Fergie medvirkede på, og siden da er der solgt flere millioner albummer verden over.

Spor 

Album fra 2003
R&B-album
Black Eyed Peas-album
Martin Rosengaard Knudsen

Martin Rosengaard Knudsen (født 1979 i Helsingør) er en dansk forfatter, som bor og arbejder i Berlin og København. Han skriver under pseudonymet Martin K, måske inspireret af Kafkas figur Joseph K.

Martin Rosengaard Knudsen har udgivet romanen Fedt, der udkom i 2006. 

Under navnet wooloo har Sixten Kai Nielsen og Martin Rosengaard samarbejdet om diverse kunstneriske produktioner siden 2003. Omdrejningspunktet for deres arbejde er forsøget på at udfordre samfundsmæssige magtstrukturer gennem interventioner i specifikke politiske, sociale og/eller mediestrukturelle produktioner af interessebestemte virkelighedsopfattelser.

Wooloo stod bag bag kampagnegruppen Defending Denmark.

Wooloo meldte sig ind i Dansk Folkepartis Ungdom (DFU). I den periode deltog Wooloo i en intern DFU-sommerlejr, hvor de overså planlægningen af en underholdningskonkurrence, hvor deltagerne skulle tegne en kamel ved navn Muhammed. Wooloo optog konkurrencen med kamera. Videoen blev offentliggjort på Defending Denmarks hjemmeside og spredte sig hurtigt til andre medier både i Danmark og i Mellemøsten.

Se også: DFU's Muhammed-tegninger

Performancekunstnere fra Danmark
Personer fra Helsingør
Romanforfattere fra Danmark
Dansksprogede forfattere fra Danmark
USADSB

USADSB er det andet studiealbum fra den danske rockgruppe Nephew. Det blev udgivet den 30. juni 2004 på Copenhagen Records, og blev bandets gennembrudsalbum med hits som "Movie Klip", "En Wannabe Darth Vader", "Superliga" og "Ordenspoliti". Albummets oprindelige titel var Rock min cocktail ifølge musikmagasinet Gaffa. Ved Danish Music Awards 2005 modtog Nephew priserne for Årets danske album, Årets danske gruppe, Årets danske hit (for "Movie Klip"), Årets danske rock udgivelse, og Årets danske musikvideo (for "Superliga").

USADSB var det tiende bedst sælgende i 00'erne ifølge IFPI Danmark, med over 110.000 solgte eksemplarer.

Spor 
Alt musik er skrevet af Nephew; alt tekst er skrevet af Simon Kvamm.

 "Movie Klip"
 "Superliga"
 "Blå & Black"
 "Milk and Wine"
 "Dårlig Træning"
 "En Wannabe Darth Vader"
 "Worst/Best Case Scenario"
 "Ordenspoliti"
 "USA DSB"
 "Bazooka"

Referencer

Eksterne henvisninger 
 

Album fra 2004
Nephew-album
Hvidøre Batteri

Hvidøre Batteri blev opført i 1892 som et selvstændigt kystbatteri lidt syd for Klampenborg tæt ved Hvidørepynten. Det indgik i Københavns Søbefæstning. Kaptajn Edvard Rambusch stod for opførelsen efter retningslinjer fra oberstløjtnant E.J. Sommerfeldt, der var fæstningens arkitekt.

Det blev nedlagt i 1922. Det skulle hindre, at en evt. fjende sejlede ind til kysten syd for Christiansholmslinien og skød ind i ryggen på Nordfronten. 

Det ligger i dag for enden af Rosavej og er udstykket og bebygget med villaer. Ammunitionsmagasinet er bevaret og over indgangen ses tydeligt "HVIDØRE". 

En kuriositet er, at ejerne af villaerne har ladet opstille kanoner, efter sigende af belgisk herkomst, ved indgangen til "fortet".

Ekstern henvisning 
 Nordfronten i Gentofte Kommune 

Klampenborg
Københavns Befæstning
Soweto

Soweto (South West Township) er navnet på en fattig bydel udenfor Johannesburg i Sydafrika med et anslået indbyggertal på ca. to millioner. Byområdet dækker et område på godt 65 km2.
Soweto blev i 1970'erne et begreb og et symbol på sort bevidstgørelse og modstandskamp mod apartheidregimet.

Referencer

Eksterne henvisninger 

 Hvad var Soweto-oprøret?

Byer i Sydafrika
Johannesburg
Toulon

Toulon (Tolon på provençalsk) er en by i det sydlige Frankrig med en stor flådebase ved Middelhavet. Byen ligger i regionen Provence-Alpes-Côte d'Azur, og er préfecture (hovedstad) for départementet Var i den tidligerer provins Provence.

Militærhavnen blev befæstet af Vauban. Napoleons gennembrud begyndte med hans afgørende rolle under belejringen af Toulon i 1793. .

Uddannelse  
 Kedge Business School

Eksterne henvisninger 

 Maurice Arreckx, Vivre sa ville, Paris, La Table ronde, 1982 ; Toulon, ma passion, 1985
 Jean-Pierre Thiollet, Le Chevallier à découvert, Paris, Laurens, 1998

Flådebaser i Frankrig
Byer i Frankrig med over 100.000 indbyggere
Byer i Var